Pinapatunayan ng Bibliya ang PAPACY

Salamat po sa inyong sagot.Eto po yung aking mga counter-arguments:1.) Susi ng kaharian ng langit - napansin ko po na nag-aassume ka na kay Pedro lamang ibinigay yung susi. Pero kung papansinin mo yung parehong Mateo 16:18 at Mateo 18:18, makikita mo na ang mismong kapangyarihan ng sinasabi mong susi ay ipinagkaloob din sa ibang apostol. Narito po ang mga talata:(Mateo 18:18)Katotohanang sinasabi ko sa inyo, na ang lahat ng mga bagay na inyong talian sa lupa ay tatalian sa langit: at ang lahat ng mga bagay na inyong kalagan sa lupa ay kakalagan sa langit. (Mateo 16:19)Ibibigay ko sa iyo ang mga susi ng kaharian ng langit: at anomang iyong talian sa lupa ay tatalian sa langit; at anomang iyong kalagan sa lupa ay kakalagan sa langit.Ano po ba ang epekto ng susi ng kaharian ng langit? Diba ito yung "pagkalag at pagtali"? Eh sa Mateo 18:18 po, hindi naman sinabi na "anumang talian sa lupa ay tatalian sa langit kung kayo ay kaisa lamang ni Pedro. Si Pedro ay itinangi lamang sa Mateo 16:18 dahil inamin niya na si Jesus ang Cristo, ang Anak ng Diyos na Buhay. Ngunit katulad ng sasabi ko na mga talata tungkol sa kapantayan ng mga apostol, makikita natin na si Pedro ay hindi naman ganun kataas. Maaaring mayroon siyang kapamahalaan, ngunit hindi nga po ito absolute. Halimbawa, dun sa nauna kong example sa Galacia 2:11-14, pinatunayan ko na si Pablo ay may kakayahang suwayin ang nasabing "Santo Papa" na dapat hindi nagkakamali tungkol sa doktrina. Doon din sa Lucas 9:46-48, itinuturo na pantay pantay dapat ang mga apostol, sapagkat ang sinumang iniaangat ang sarili niya ay gagawing pinakamababa. Ito ang mali sa Papacy, isang tao ang iniangat sa isang posisyong hindi naman talaga ninais ni Jesus.2.) Si Cristo ang Bato - hindi maaaring si Pedro ang maging bato na sinasabi ni Jesus, kundi ang kaniyang sarili. Ang mga salitang "at sa ibabaw ng batong ito ay itatayo ko ang aking iglesia", ang sinasabing "bato" ay ang "pinagsasaligan" o "foundation" ng magiging iglesia dahil ito'y itatayo sa ibabaw nito. Bakit ito importante? Dahil SI CRISTO LANG ANG PINAGSASALIGAN, AT WALANG SINUMANG TAO ANG MAKAPAGLALAGAY NG PUNDASYONG ITO. Mababasa sa 1 Corinto 3:11 ang sumusunod:"Sapagka't sinoman ay hindi makapaglalagay ng ibang pinagsasaligan, kundi ang nalalagay na, na ito'y si Cristo Jesus." 1 Corinto 3:11 AB1905Ibig sabihin, ang tanging pundasyon ng iglesia ay si Cristo Jesus at walang ibang tao ang makakapaglagay ng ibang pundasyon. Importante ito dahil kailangan ang siyang bato na ginagamit natin na pundasyon ay matibay, katulad ng pagsasabi ninyong mga Katoliko na si Pedro ang naging "batong pundasyon". Tandaan, tao lang si Pedro, at kung bato man siya, siya ay marupok katulad nga ng mga kakulangan niya. Makikita din natin na dapat ang bato ay matibay, na kahit anong mangyari ay walang mangyayari sa kung anuman ang nakatayo dito. Mababasa natin sa Mateo 7:24-27 kung ano dapat ang katangian ng nasabing bato:24 Kaya't ang bawa't dumirinig ng aking mga salitang ito at ginaganap, ay matutulad sa isang taong matalino, na itinayo ang kaniyang bahay sa ibabaw ng bato: 25 At lumagpak ang ulan, at bumaha, at humihip ang mga hangin, at hinampas ang bahay na yaon; at hindi nabagsak: sapagka't natatayo sa ibabaw ng bato. 26 At ang bawa't dumirinig ng aking mga salitang ito at hindi ginaganap, ay matutulad sa isang taong mangmang, na itinayo ang kaniyang bahay sa buhanginan: 27 At lumagpak ang ulan, at bumaha, at humihip ang mga hangin, at hinampas ang bahay na yaon; at nabagsak: at kakilakilabot ang kaniyang pagkabagsak. - Mateo 7:24-27 AB1905Ang pagiging isang pundasyon ng iglesia ay isang napakahalagang obligasyon, kaya dapat ang sinumang maging pundasyon ay hindi matitinag o masusuway: ang ang tanging tao na kilala ko ay ang siyang Diyos din na tunay: ang Panginoong Jesus. Siya lamang talaga ang nararapat na maging "Bato" kung saan itatayo niya ang kaniyang iglesia.Ang aking huling punto para sa debate na ito kung bakit hindi maaaring si Pedro ang unang Santo Papa: sa mga babala tungkol sa mga pagtalikod, walang sinasabi na "sumangguni kay Pedro sapagkat siya ang Santo Papa". Basahin natin ang mga talata:2 Timoteo 4:2-52 Ipangaral mo ang salita; magsikap ka sa kapanahunan, at sa di kapanahunan, sumawata ka, sumaway ka, mangaral ka na may buong pagpapahinuhod at pagtuturo. 3 Sapagka't darating ang panahon na hindi nila titiisin ang magaling na aral; kundi, pagkakaroon nila ng kati ng tainga, ay magsisipagbunton sila sa kanilang sarili ng mga gurong ayon sa kanilang sariling mga masasamang pita; 4 At ihihiwalay sa katotohanan ang kanilang mga tainga, at mga ibabaling sa katha. 5 Nguni't ikaw ay magpigil sa lahat ng mga bagay, magtiis ka ng mga kahirapan, gawin mo ang gawa ng evangelista, ganapin mo ang iyong ministerio. Sa talatang ito, sinasabi ni Pablo kay Timoteo na pigilan niya ang mga hindi makikinig!1 Timoteo 5:19-2219 Laban sa matanda ay huwag kang tatanggap ng sumbong, maliban sa dalawa o tatlong saksi. 20 Sila na mga nagkakasala ay paalalahanan mo sa harapan ng lahat upang ang iba nama'y mangatakot. 21 Pinagbibilinan kita sa paningin ng Dios, at ni Cristo Jesus, at ng mga anghel na hinirang, na iyong ganapin ang mga bagay na ito na walang pagtatangi na huwag mong gagawin ang anomang pagayo. 22 Huwag mong ipatong na madalian ang iyong mga kamay sa kanino man, ni huwag kang makaramay sa mga kasalanan ng iba: ingatan mong malinis ang iyong sarili. Sa talatang ito, bagamat may mga problema sa lugar kung nasaan sila, hindi nila ito ipinapaalam sa "Santo Papa", bagamat ito'y isang problemang tungkol sa iglesia.Kung inyo pong papansinin, wala pong pagkakataon sa Bible na talagang nagpapatunay na si Pedro ang Santo Papa at ang konsepto ng papacy. Puro assumption lang ang mga interpretasyon na ginagawa ng mga Katoliko para patunayan na si Pedro ang Santo Papa. Ilang beses ko na po inuulit, pero si Cristo lamang ang atin bato, ang ating pundasyon, ang ating pinuno at ulo ng iglesia.Magandang araw po.